Nottinghamshire

**Nottinghamshire** (skraćeno *Notts*) čita se *Notingamšir* je engleski historijski, nemetropolitanski i ceremonijalni county u centru Engleske.

## Karakteristike
Nottinghamshire leži u regiji Istočni Midlands, ima površinu od 2160 km², na kojoj živi 1,091.572 stanovnika. Sa sjeverozapada graniči sa countyem South Yorkshire, a sa istoka sa Countyem Lincolnshire, sa juga sa Countyem Leicestershire i sa zapada sa Countyem Derbyshire.

Nottinghamshire je administrativno podjeljen na 7 distrikta: Rushcliffe, Broxtowe, Ashfield, Gedling, Newark and Sherwood, Mansfield, Bassetlaw i unitarnu jedinicu Nottingham. Tradicionalni administrativni centar bio je Nottingham, grad sa dva univerziteta., ali je danas to grad West Bridgford u kom je sjedište vijeća 

Nottinghamshire ima formu elipse, koja se proteže u smjeru sjever-jug u dužinu od 82 km, a prostire se po istočnim obroncima masiva Pennines. Geološki zapadni dio pripada starijim erama, a istočni mlađim. Po zapadu Nottinghamshira leže veliki rudnici ugljena. To je kraj premrežen brojnim željezničkim prugama koje povezuju rudarske gradove, a tu prolazi i autoput M1. Za razliku od tog, centar Nottinghamshira je stepa, tlo pokriveno trijasskim pješčenjakom. Glavna karakteristika tog kraja je jalovost, a njegova prirodna vegetacija je šuma.

## Historija
Za srednjeg vijeka na njenom sjeveru pored grada Nottinghama, prostirala se velika Sherwoodska šuma slavna kao utočište Robina Hooda. Od nekadašnje hrastove šume, ostalo je vrlo malo, i danas je pod zaštitom. Istočni Nottinghamshire je nizinski kraj sa tlom od gline i lapora, tu protiče rijeka Trent i leži Dolina Belvoir.
Trent je nekad bio transportna žila kucavica, ali se danas njegove vode koriste uglavnom za pogon brojnih termoelektrana. I po jugozapadu Nottinghamshira ima brojnih ugljenokopa, a tu se nalazi grad Nottingham, snažan ndustrijski centar. 
To je gusto naseljen kraj, brojnih čeličana, metalurških, kemijskih i tekstilnih tvornica.

Centar Nottinghamshira je relativno slabo naseljen, tu se nalazi nekadašnje kraljevsko imanje Sherwoodska šuma, koja je vremenom isparcelirana u niz velikih imanja sa impozantnim dvorcima, i parkovima, podignutim na dotad neplodnom pješčanom tlu. Regija zvana *[[šuma|Šumska]] pješčara* (Forest Sands) je jedan od rijetkih poljoprivrednih krajeva Velike Britanije čije tlo zahtijeva opsežno navodnjavanje. Najveća neprekinuta površina poljoprivrednog zemljišta u Nottinghamshiru leži duž doline rijeke Trent i Dolini Belvoir. Tu se sade žitarice i šećerna repa, koja se prerađuje u šećerani u Newarku. Kraj je poznat i po stočarstvu (sir Stilton).

Po Nottinghamshiru ima brojnih arheoloških nalaza prahistorijih naselja. 
Rimska naselja bila su koncentrirana u ravničarskom istočnom dijelu duž rimskog puta Fosse. 
Za ranog srednjeg vijeka Nottinghamshire je bio dio anglosaksonskog Kraljevstva Mercija, a nakon invazije Vikinga iz Danske u 9. vijeku, bio je jedan od njihovih pet okruga.

Tokom 16. vijeka nekoliko moćnih feudalaca, postalo je vlasnicima velikog dijela na sjeveru Sherwoodske šume, taj kraj postao je poznat po imenu *Dukeries*. Ugljen se po Nottinghamshiru iskapa još od 13. vijeka, ali je tek od Industrijske revolucije počela njegova intenzivna eksploatacija, za potrebe tekstilne industrije koja je počela nicati po zapadu Nottinghamshira.

Najveće znamenitosti Nottinghamshira su uz brojne vlastelinske dvorce po Dukeriesu, restaurirani zamak Nottingham i katedrala u Southwellu.

## Reference

## Vanjske veze

*  Nottinghamshire County Council